CELEX: 62019CN0612
Language: sk
Date: 2019-08-14 00:00:00
Title: Vec C-612/19 P: Odvolanie podané 14. augusta 2019: CC proti rozsudku Všeobecného súdu (ôsma komora) z 13. júna 2019 vo veci T-248/17 RENV, CC/Parlament

20.1.2020   
            
            
               SK
            
            
               Úradný vestník Európskej únie
            
            
               C 19/7
            
         
      Odvolanie podané 14. augusta 2019: CC proti rozsudku Všeobecného súdu (ôsma komora) z 13. júna 2019 vo veci T-248/17 RENV, CC/Parlament
      (Vec C-612/19 P)
      (2020/C 19/09)
      Jazyk konania: francúzština
      
         Účastníci konania
      
      
         Odvolateľ: CC (v zastúpení: G. Maximini, Rechtsanwalt)
      
         Ďalší účastník konania: Európsky parlament
      
         Návrhy odvolateľa
      
      Odvolateľ navrhuje, aby Súdny dvor
      
                  —
               
               
                  zrušil rozsudok vydaný Všeobecným súdom 13. júna 2019 vo veci T-248/17 RENV, s výnimkou bodu 3 výroku týkajúceho sa trov konania,
               
            
                  —
               
               
                  uložil Parlamentu zaplatiť náhradu celej majetkovej a nemajetkovej ujmy, ktorú odvolateľ utrpel, stanovenú spôsobom uvedeným v jeho návrhu na začatie konania vo veci F-9/12,
               
            
                  —
               
               
                  uložil Parlamentu povinnosť nahradiť trovy konania.
               
            
         Odvolacie dôvody a hlavné tvrdenia
      
      Odvolateľ navrhuje čiastočné zrušenie rozsudku z 13. júna 2019 vo veci CC/Parlament, T-248/17 RENV (s výnimkou bodu 3 výroku), ktorým Všeobecný súd uložil Parlamentu zaplatiť odvolateľovi sumu 6 000 eur a náhradu všetkých trov konania, pričom žaloba bola v zostávajúcej časti zamietnutá.
      Na podporu svojho odvolania uvádza odvolateľ päť dôvodov:
      
                  —
               
               
                  Porušenie článku 106 Rokovacieho poriadku Všeobecného súdu – Porušenie zásady právnej istoty – Porušenie článku 47 Charty základných práv Európskej únie,
               
            
                  —
               
               
                  Nesprávne právne posúdenia, keďže Všeobecný súd neprijal navrhované opatrenia na vykonanie dôkazov a na zabezpečenie priebehu konania,
               
            
                  —
               
               
                  Skreslenie oznámenia o výberovom konaní – Nerešpektovanie zrušujúceho rozsudku – Protiprávne nahradenie posúdenia svojím vlastným – Porušenie článku 1d ods. 2 Služobného poriadku úradníkov,
               
            
                  —
               
               
                  Nesprávne právne posúdenie, keďže Všeobecný súd vylúčil niektoré pracovné miesta z posudzovania straty príležitosti,
               
            
                  —
               
               
                  Svojvoľné posúdenie, nesprávne právne posúdenie, nedostatočné odôvodnenie, absencia nestrannosti.